RESOLUCIÓN do 14 de decembro de 1999, da Delegación Provincial de Lugo, pola que se dispón a inscrición no rexistro e a publicación, no Diario Oficial de Galicia, do acordo asinado o día 23 de novembro de 1999 pola comisión negociadora do convenio colectivo de ámbito provincial para o sector do comercio de materiais de construcción e saneamento.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/02/2000

Visto o texto do acordo asinado o día 23 de novembro de 1999 pola comisión negociadora do convenio colectivo para o sector do comercio de materiais de construcción e saneamento (código 2700175), da provincia de Lugo, integrada pola representación da Asociación Provincial de Empresarios da Construcción (APEC) e das centrais sindicais MCA-UGT (27,3%), Fecoma-CC.OO. (45,5%), USO (18,2%) e FCM-CIG (9,1%), mediante o que se fixa o calendario laboral para o ano 2000, no ámbito do referido convenio, e de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do citado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 14 de decembro de 1999.
Manuel Teijeiro Álvarez
Delegado provincial de Lugo
-Asistentes:
* Representación sindical.
-Por MCA-UGT, co 27,3%:
Adolfo Mosteirín Turia.
Plácido Regueiro Gorgoso.
Pedro González Sordo.
-Por Fecoma-CC.OO., co 45,5%:
Ángel Barreiro Pérez.
Jesús Varela Lodeiro.
Ramiro López Peruga.
Manuel Valín Ceide.
-Por USO, co 18,2%:
María del Carmen Arias Río.
Manuel Expósito López.
-Por FCM-CIG, co 9,1%:
Ignacio Javier García Gómez.
Guillermo Rey Rouco.
Xosé Manuel Seixas Ares.
* Representación patronal (APEC).
Hipólito Trinidad Losada.
Miguel Varela Varela.
José Juan Meijide Calvo.
Ricardo Castro López.
Juan Manuel González Zaera.
Manuel Sánchez Varela.
Silviano Pizarro Gómez.
Asesora:
Pilar Díaz Rodríguez.
Na cidade de Lugo o 23 de novembro de 1999, ás 20 horas, reúnense os representantes das centrais sindicais e de APEC que á marxe se relacionan, como compoñentes da comisión deliberadora do convenio provincial de comercio de materiais de construcción e saneamento, co obxecto de tratar sobre o calendario laboral para o ano 2000. Despois dunha ampla deliberación, adóptanse os seguintes acordos:
Primeiro.-Fixar como festivos do convenio para o ano 2000 os días 7 de xaneiro e 17 de maio.
Segundo.-Ademais dos días sinalados como FC-8 do parágrafo anterior, para adaptar á xornada de 1.760 horas anuais, os traballadores disporán de 4 días de descanso de libre disposición por acordo entre a empresa e o traballador.
Terceiro.-Autorizar expresamente a asesora da comisión negociadora, Pilar Díaz Rodríguez, para que se dirixa á delegación provincial da Consellería de Xustiza, Interior e Relacións Laborais, para os efectos de proceder á tramitación, depósito e publicación.
E, en proba de conformidade, asinan esta acta os integrantes da comisión negociadora, agás os representantes da FCM-CIG, no lugar e data indicados no encabezamento.